S-a publicat lista cu elevii mureșeni care s-au calificat la etapa națională a Olimpiadei Naționale de Matematică de anul acesta. Miercuri, 13 martie, după expirarea termenului pentru contastații, elevii care au participat la etapa județeană a Olimpiadei de Matematică, au aflat rezultatele finale și, implicit, dacă vor merge sau nu în etapa următoare a concursului, adică cea națională.
Astfel, elevii claselor V-VIII și IX-XII care s-au clasat pe primul loc la etapa județeană vor merge la etapa națională. Elevii participanți sunt:
- Ilieș Andrei – clasa a V-a, Școala Gimnazială "Tudor Vladimirescu" Târgu Mureș;
- Someșan Maria – clasa a VI-a, Colegiul Național "Alexandru Papiu Ilarian", Târgu Mureș;
- Pescăruș Alexandra – clasa a VII-a, Școala Gimnazială "Europa", Târgu Mureș;
- Mathe David – clasa a VIII-a, Școala Gimnazială "Dacia" Târgu Mureș;
- Soare Vlad Florian – clasa a IX-a, Colegiul Național "Alexandru Papiu Ilarian" Târgu Mureș;
- Domokos Anna-Mária – clasa a X-a, Liceul Teoretic "Bolyai Farkas" Târgu Mureș;
- Șerban Radu – clasa a XI-a, Colegiul Național "Unirea" Târgu Mureș;
- Lircă Mihai Cătălin – clasa a XII-a, Colegiul Național "Alexandru Papiu Ilarian" Târgu Mureș.
Totodată, urmează să fie atribuite un număr de 43 de locuri suplimentare la etapa națională a Olimpiadei de Matematică pentru fiecare an de studiu. Atribuirea locurilor se va realiza în ordinea descrescătoare punctajelor obținute conform clasamentului național realizat după finalizarea etapei județene.
(L.P.)